Rozsudok Okresného súdu Poprad sp. zn. 10P/83/2024 z 13. 6. 2024
Rozsudok Okresného súdu Poprad z 13. júna 2024, sp. zn. 10P/83/2024, ECLI:SK:OSPP:2024:8724202037.2
Súd: Okresný súd Poprad
Spisová značka: 10P/83/2024
ECLI: ECLI:SK:OSPP:2024:8724202037.2
Dátum vydania: 13. 6. 2024
Forma: Rozsudok
Oblasť práva: Rodinné právo

Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/83/2024 8724202037 13. 06. 2024 JUDr. František Krasňan ECLI:SK:OSPP:2024:8724202037.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. deti - A. B., nar. XX.X.XXXX a A. B., nar. X.XX.XXXX, bytom C., D. XXX/XX, zast. opatrovníkom Úradom práce, sociálnych vecí a rodiny Poprad, deti rodičov: matka D. B., nar. XX.X.XXXX, bytom C., D. XXX/XX a otec E. B., nar. XX.XX.XXXX, bytom F. E., G. XXX/XX, právne zastúpený: Mgr. Marcel Lesňák, advokát so sídlom Poprad, Murgašova 87/6, v konaní začatom na návrh matky, o zvýšenie výživného, takto rozhodol: I. S c h v a ľ u j e rodičovskú dohodu v nasledovnom znení: Zvyšuje výživné zo strany otca, E. B., nar. XX.XX.XXXX, na mal. A. B. zo sumy 70,- eur mesačne na sumu 100,- eur mesačne a na mal. A. B. zo sumy 60,- eur mesačne na sumu 80,- eur mesačne, počnúc dňom 1.6.2024, ktoré výživné je otec p o v i n n ý platiť vždy do 15.-ho dňa v mesiaci vopred k rukám matky až do zmeny pomerov, čím sa m e n í rozsudok tunajšieho súdu vo veci 10P/52/2021 zo dňa 2.9.2021. Otec mal. dieťaťa sa z a v ä z u j e uhradiť na mal. A. sumu 150,- eur v lehote do troch mesiacov od právoplatnosti tohto rozhodnutia k rukám matky, ktorá suma predstavuje vynaložené výdavky matky na slávnosť prvého svätého prijímania u syna. II. Žiaden z účastníkov
n e m á nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).
Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

